Un bărbat în vârstă de 46 de ani a ajuns la spital marţi seară, cu o rană la umăr, după ce a fost agrest de un tânăr, la staţia de metrou Unirii, în urma unui schimb de replici.

„Prin apel la 112, a fost sesizat faptul ca un bărbat a fost agresat la coborâre spre staţia de metrou Unirii. Din primele date, bărbatul de 46 de ani a avut un schimb de replici cu un tânăr, iar cel din urmă l-a lovit în zona umărului stâng. Ulterior bărbatul a constatat ca sângerează şi a solicitat ajutor. A fost transportat la spital pentru îngrijiri medicale, fiind prezentat la camera de gardă cu o plagă în zona umărului, posibil produsă cu un obiect tăietor”, anunţă Poliţia Capitalei, citată de News.ro.

La acest moment, bărbatul agresat nu doreşte sa formuleze plângere.

Cercetările sunt continuate, din oficiu, de Brigada Poliţie Transport Public pentru săvârşirea infracţiunii de lovire sau alte violente.